De første årene etter avsluttet utdannelse, 1965–1970, arbeidet han ved Sentralinstitutt for industriell forskning i Oslo. Det var her han begynte sin forskning på industriell aluminium. Han var blant annet med på å utvikle legeringer til støtfangere, i samarbeid med Volvo og norsk industri. Aluminiumsforskning var hans hovedinteresse, men han initierte også forskning og undervisning innen stål i offshore-teknologi, magnesium brukt i bilindustri og silisium til solceller.